**אברהרד לודוויג, דוכס וירטמברג** (גרמנית: **Eberhard Ludwig, Herzog von Württemberg**;‏ 18 בספטמבר 1676 - 31 באוקטובר 1733) היה דוכס וירטמברג, בין השנים 1677–1733.

ביוגרפיה
--------

אברהרד לודוויג נולד בשטוטגרט ב-18 בספטמבר 1676, לוילהלם לודוויג, דוכס וירטמברג ולמגדלנה זיבילה מהסן-דרמשטט, בתם של לודוויג השישי, רוזן הסן-דרמשטדט ומריה אליזבת מהולשטיין-גוטורפ.

בשנת 1677 מת אביו וילהלם לודוויג, דוכס וירטמברג, ואברהרד לודוויג עלה לשלטון במקומו. אולם מכיוון שהיה רק בן שנה, מונה דודו פרידריך קרל, דוכס וירטמברג-ויננטל לעוצר הדוכסות. בשנת 1693 הוכרז אברהרד לודוויג על ידי לאופולד הראשון, קיסר האימפריה הרומית הקדושה כבגיר וקיבל את השלטון לידיו, אולם אברהרד לודוויג שהיה מאוד רדוד ושטחי, השאיר את השלטון בידי יועציו, ובילה את מרבית זמנו במסעות ציד. בשנת 1697 התחתן אברהרד לודוויג עם יוהנה אליזבת מבאדן-דורלאך, בתם של פרידריך השביעי, מרקיז באדן-דורלאך ואוגוסטה מריה מהולשטיין-גוטורפ, ממנה נולד לו בן אחד. בשנת 1700 ביקר אברהרד לודוויג בצרפת אצל לואי הארבעה עשר, מלך צרפת והתרשם מחצרו ומארמון ורסאי, והחל בעקבות כך בשנת 1704 בבניית ארמון לודוויגסבורג. על אף העלאת המיסים בדוכסות, נתקל אברהד לודוויג בבעיות מימון, ובניית הארמון נמשכה כ-15 שנים. סביב הארמון הוקמה העיר לודוויגסבורג.

בשנת 1707 מונה אברהרד לודוויג למפקד הכוחות השוואביים שלחמו במלחמת הירושה הספרדית, והועלה לדרגת גנרל-פלדמרשל. באותה שנה התחתן אברהרד לודוויג עם פילגשו וילהלמינה פון גרפניץ, אולם בשנת 1710 היא הוגלתה על ידי יוזף הראשון, קיסר האימפריה הרומית הקדושה לשווייץ, והוא הלך בעקבותיה. בשנת 1711 חזרה וילהלמינה לווירטמברג, והתחתנה בנישואים פיקטיביים עם הרוזן פון וירבן.

בשנת 1731 מת בנו פרידריך לודוויג, נסיך הכתר של וירטמברג, ואברהרד לודוויג ניסה לחזור לאשתו יוהנה אליזבת מבאדן-דורלאך, על מנת להעמיד עוד בן, אולם היא סירבה לחזור אליו. אברהרד לודוויג מת בלודוויגסבורג ב-31 באוקטובר 1733, ובן דודו קרל אלכסנדר, דוכס וירטמברג עלה לשלטון אחריו.

משפחתו
------

בשנת 1697 התחתן אברהרד לודוויג עם יוהנה אליזבת מבאדן-דורלאך, בתם של פרידריך השביעי, מרקיז באדן-דורלאך ואוגוסטה מריה מהולשטיין-גוטורפ, ממנה נולד לו בן אחד:

* פרידריך לודוויג, נסיך הכתר של וירטמברג (1698–1731)

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| יוהאן פרידריך, דוכס וירטמברג |   | ברברה סופיה מברנדנבורג |   | יוהאן קזימיר, רוזן זאלם-קירבורג |   | דורותיאה מזולמס-לאובך |   | גאורג השני, רוזן הסן-דרמשטדט |   | סופיה אלאונורה מסקסוניה |   | פרידריך השלישי, דוכס שלזוויג-הולשטיין-גוטורפ |   | מריה אליזבת, דוכסית סקסוניה |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | אברהרד השלישי, דוכס וירטמברג |   |   |   |   |   | אנה קתרינה מזאלם-קירבורג |   |   |   |   |   | לודוויג השישי, רוזן הסן-דרמשטדט |   |   |   |   |   | מריה אליזבת מהולשטיין-גוטורפ |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | וילהלם לודוויג, דוכס וירטמברג |   |   |   |   |   |   |   |   |   |   |   |   |   | מגדלנה זיבילה מהסן-דרמשטדט |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **אברהרד לודוויג, דוכס וירטמברג** |
|

קישורים חיצוניים
----------------

ויקישיתוף מדיה וקבצים בנושא **אברהרד לודוויג, דוכס וירטמברג** בוויקישיתוף
* אברהרד לודוויג, דוכס וירטמברג, באתר "Find a Grave" (באנגלית)

  


|  |
| --- |
| **אברהרד לודוויג, דוכס וירטמברג**  בית וירטמברג  נולד:18 בספטמבר 1676 מת:31 באוקטובר 1733 |
| **וילהלם לודוויג** | **דוכסות וירטמברג  1677–1733** | **קרל אלכסנדר** |

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb14452198r (data)
* GND: 118687441
* ISNI: 0000 0000 5491 0895
* LCCN: n85216087
* NTA: 308262298
* SUDOC: 135753953
* VcBA: 495/371176
* VIAF: 60526623
* WorldCat: lccn-n85216087

 |